सेवा समिति के फोल्डर का विमोचन, जिम्मेदारी सौंपी
श्री अमरनाथ यात्रा लंगर सेवा समिति सूरतगढ़ व जिले के पदाधिकारी, भक्तों की बैठक वीर पार्क रोड स्थित आर वल्लभ पर हुई। इसमें समिति के फोल्डर का विमोचन कर पदाधिकारियों को यात्रा की तैयारियों और लंगर को लेकर जिम्मेदारियां सौंपी गई। राजस्थान से आए समिति के मैनेजर विनोद कुमार शर्मा ने बताया 9 वर्ष पहले साथियों सहित अमरनाथ यात्रा पर गए थे। तब गर्म पानी के लिए परेशान तभी से सेवा का संकल्प लिया। इसके बाद से ही यात्रा पर जाने वालों के लिए नाश्ता की व्यवस्था तथा पीने और नहाने के लिए पानी की नि:शुल्क शुरुआत की। इस वर्ष समिति द्वारा श्रीनगर में अमरनाथ यात्रा के दौरान पोषपत्री और पंचतरणी के बीच कैनार में लंगर लगाया जाएगा। इसमें यात्रियों के लिए नहाने व पीने के लिए गर्म पानी, भोजन-नाश्ता की नि:शुल्क व्यवस्था रहेगी। देश भर में समिति से 900 से ज्यादा भक्त जुड़े हैं। जो सहयोग हर प्रकार से सहयोग करते हैं। केंद्रीय समिति के उपाध्यक्ष इंद्रराज सुथार, सदस्य ओमप्रकाश सारस्वत व बजरंग सरावगी सहित समिति के जिला प्रमुख दीपेश पलोड, सुनील काबरा और संजय ओझा उपस्थित थे।
बैठक में फोल्डर का विमोचन करते। सेवा समिति के सदस्य।
hin_Deva hin_Deva hin_Deva